Diari Oficial de la Generalitat Valenciana


Sumari del DOGV 7859, del 26-08-2016 (2016/6715)

ORDRE 15/2016, de 22 d'agost, de la Conselleria d'Economia Sostenible, Sectors Productius, Comerç i Treball, per la qual es dóna publicitat als crèdits i línia de subvenció que han de finançar les subvencions regulades en el Decret 194/2015, de 23 d'octubre, del Consell, pel qual s'estableixen les bases reguladores per a la concessió de subvencions als àrbitres designats d'acord amb el que disposa l'article 76 del Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors, i en l'article 28 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servei de les Administracions Públiques, en l'àmbit de la Comunitat Valenciana, per a l'exercici 2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7859

Data del DOGV
:   26-08-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6715


Data del document
:   22-08-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Ordre

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

ORDRE 15/2016, de 22 d'agost, de la Conselleria d'Economia Sostenible, Sectors Productius, Comerç i Treball, per la qual es dóna publicitat als crèdits i línia de subvenció que han de finançar les subvencions regulades en el Decret 194/2015, de 23 d'octubre, del Consell, pel qual s'estableixen les bases reguladores per a la concessió de subvencions als àrbitres designats d'acord amb el que disposa l'article 76 del Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors, i en l'article 28 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servei de les Administracions Públiques, en l'àmbit de la Comunitat Valenciana, per a l'exercici 2016. [2016/6715]  
  
  
El Decret 194/2015, de 23 d'octubre, del Consell, estableix les bases reguladores per a la concessió de subvencions als àrbitres designats d'acord amb el que disposa l'article 76 del Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors, i en l'article 28 de la Llei 9/1987, de 12 de juny, d'Òrgans de Representació, Determinació de les Condicions de Treball i Participació del Personal al Servei de les Administracions Públiques, en l'àmbit de la Comunitat Valenciana (DOCV 7644, 27.10.2015).  
La base reguladora segona aprovada per l'esmentat Decret 194/2015 assenyala que aquestes subvencions tenen com a objecte facilitar la resolució dels procediments de reclamacions en matèria electoral en els processos d'eleccions a òrgans de representació dels treballadors previstos en l'article 76 del Text Refós de la Llei de l'Estatut dels Treballadors, per mitjà de la compensació econòmica als àrbitres designats d'acord amb allò que s'ha disposat en el dit article, per les actuacions que duguen a terme en els procediments arbitrals allí previstos.  
  
Aprovada i publicada la Llei 11/2015, de 29 de desembre, de Pressupostos de la Generalitat per a l'exercici 2016 (DOCV 7689, 31.12.2015), i en compliment del que preveu la disposició addicional 2a de l'assenyalat Decret 194/2015, és procedent publicar la dotació econòmica que finança les mencionades subvencions en l'exercici 2016.  
Per tot això, i fent ús de les facultats que confereix l'article 160 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i el Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball,  
  
  
ORDENE  
  
Primer  
Donar publicitat als crèdits pressupostaris i a la línia de subvenció destinats a finançar en l'exercici 2016 les subvencions regulades en el Decret 194/2015, de 23 d'octubre, del Consell, a càrrec del programa pressupostari 315.10, Condicions de Treball i Administració de les Relacions Laborals.  
Denominació: Subvenció despeses actuacions arbitrals en processos d'eleccions sindicals.  
Línia de subvenció: S5443000.  
Consignació pressupostària: 36.040,00 ?.  
Procedència i quantia dels fons: Fons propis, 36.040,00 ?.  
  
  
Segon  
Els crèdits publicats tenen el caràcter de màxims, no podent concedir-se ajudes una vegada esgotats.  
  
No obstant això, si com a conseqüència de modificacions pressupostàries es veren modificats aquests crèdits, la seua modificació es publicarà mitjançant una resolució en el Diari Oficial de la Comunitat Valenciana.  
  
València, 22 d'agost de 2016  
  
El conseller d'Economia Sostenible,   
Sectors Productius, Comerç i Treball,  
RAFAEL CLIMENT GONZÁLEZ